**A Vas Megyei Roma Területi Nemzetiségi Önkormányzat (továbbiakban: Kiíró) pályázatot hirdet az alábbiak szerint:**

**PÁLYÁZAT**

A Vas Megyei Roma Területi Nemzetiségi Önkormányzat (továbbiakban: Kiíró) *pályázatot hirdet* az alábbiak szerint:

*Pályázók köre:*

* Vas megyei települési roma (cigány) nemzetiségi önkormányzatok;
* Vas megyében működő roma (cigány) nemzetiségi egyesületek, szervezetek;
* a Vas megyei cigányság hitéletét szervező egyházak, egyházi szervezetek.

*Pályázni lehet* olyan, 2016-ban megvalósuló kulturális, vallási rendezvény lebonyolításának költségeihez való hozzájárulásra, amelyben Kiíró társszervezőként venne részt. A beadandó pályázatban kérjük leírni a rendezvény megvalósításának helyét, idejét, jellegét.

*A pályázat beadási/beérkezési határideje:* 2016. május 31.

*A pályázat beadási/beküldési helye:* Vas Megyei Önkormányzati Hivatal, 9700 Szombathely, Berzsenyi tér 1. Személyes leadásra az aljegyzői irodában van lehetőség.

A borítékra kérjük ráírni: „roma nemzetiségi pályázat”.

*A pályázat elbírálásának határideje:* 2016. június 17.

*Pénzügyi lebonyolítás:* A hozzájárulás erejéig a kötelezettségvállalást - a vonatkozó jogszabályoknak megfelelően - Kiíró elnöke teszi meg. A rendezvény költségeinek elszámolása során a hozzájárulás erejéig a számlákat Kiíró nevére kell kiállítani.

Jelen kiírást megküldjük a Vas megyei települési roma nemzetiségi önkormányzatok részére, továbbá elérhető a www.vasmegye.hu honlapon.

**Szombathely, 2016. május 04.**

**Vidos László sk.**

Vas Megyei Roma Területi Nemzetiségi Önkormányzat elnöke